Setu me é  achuiñ ar romant "Ar gariadez vaen" skrivet get Yann Fulub Dupuy. Ur pezh levr tev eo, skrivet bihan. Klevet em boa lâret e oa ul levr un tamm diaes da lenn abalamour d'ar puilh mand eo ar c'heriaoueg hag an troiennoù dibaot a-barzh. Ar pezh zo gwir sur a-walc'h, ha me 'm eus eñ aprovet é lenn levrioù arall skrivet getoñ. Kement-se a ziaesa ar c'hompren gwezh-a-vez el levr, met kas a ra plijadur ivez d'al lennour kar-e-yezh, ha c'hwek em eus kavet ar yezh dre vras. N'eo ket fall naket gwelet en un istor, en  ur romant, gerioù ne welit ket lies er-maez ag ar geriadurioù. Un tamm evel gwelet un evn gwir p'ho poa eñ gwelet betek aze el levrioù hepken, diàr fotoioù.